চট্টগ্রামের মীরসরাই উপজেলায় ফুটবল খেলা দেখে বাড়ি ফেরার সময় লাশ হয়ে ফিরল ৪০ জন স্কুল ছাত্র। সোমবার দুপুর দেড়টায় উপজেরার বড়তাকিয়া-আবুতোরাব সড়কের মধ্যবর্তীস্থানে এ দুর্ঘটনায় কান্না আর শোকের মাতমে সমগ্র উপজেলাসহ পুরো কয়েকটি ইউনিয়নে হৃদয় বিদারক ঘটনার সৃষ্টি হয়েছে। মিরসরাই সদরস্থ স্টেডিয়ামে বঙ্গবন্ধু ও বঙ্গমাতা ফজিলাতুন্নেছা ফুটবল টুর্নামেন্ট উপলক্ষে মঘাদিয়া আংকুরেরনেছা  সরকারি প্রাথমিক বিদ্যালয় ও আবুতোরাব সরকারি প্রাথমিক বিদ্যালয়ের মধ্যে ইউনিয়ন পর্যায়ের চুড়ান্ত খেলা অনুষ্ঠিত হয় সোমবার দুপুর ১১টায়। দুপুর ১টায় খেলা শেষে দুই প্রতিদ্বন্দি¡ বিদ্যালয় ও বিদ্যালয়ের সমর্থক আবুতোরাব উচ্চ বিদ্যালয়, আবুতোরাব সরকারি প্রাথমিক বিদ্যালয় এবং আবুতোরাব কলেজের ছাত্ররা খেলায় জয়ের আনন্দে বাড়িতে ফিরে যাচ্ছিল একটি বড় সাইজের পিকআপ (নং চট্টমেট্ট্রো ড ১১-০৩৩৭ ) করে।